Diari Oficial de la Generalitat Valenciana


Sumari del DOGV 4788, del 02-07-2004 (2004/6785)

ACORD de 30 d'abril de 2004, de la Comissió Territorial d'Urbanisme de València, relatiu a la modificació del carrer d'Enrique Miralles de Torres Torres.
---------------------------------------------------------------------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6785


Data del document
:   30-04-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Torres Torres
    * pla d'urbanisme

ACORD de 30 d'abril de 2004, de la Comissió Territorial d'Urbanisme de València, relatiu a la modificació del carrer d'Enrique Miralles de Torres Torres. [2004/F6785]
  
Vist l'expedient remés per l'Ajuntament de Torres Torres que fa referència a la modificació relativa al sòl urbà en el carrer d'Enrique Miralles i en el projecte de les normes subsidiàries, i de conformitat amb els següents,
  
Antecedents
  
Primer
  
El projecte es va sotmetre a informació pública mitjançant el Decret de l'alcalde de data 2 de desembre de 2002. En el pertinent període d'exposició pública, anunciat en el Diari Oficial de la Generalitat Valenciana de data 10 de gener de 2003 i en el diari Levante de 20 de gener de 2003, no es van presentar al·legacions.
  
L'expedient es va aprovar provisionalment pel Ple municipal el dia 27 de febrer de 2003.
  
Segon
  
El projecte consta de memòria informativa i justificativa, plànols d'informació i plànols d'ordenació.
  
Tercer
  
La modificació té per objecte en una àrea en sòl urbà, zona d'edificació intensiva, reduir la superfície edificable, millorar els accessos i crear una zona verda pública a la zona més pròxima del castell de la població, amb la finalitat de reduir l'impacte paisatgístic.
  
La modificació es justifica en la inclusió de la dita àrea en la proposta de delimitació de l'entorn de protecció del castell de Torres Torres, elaborada per la Direcció General de Patrimoni de la Conselleria de Cultura actualment en fase de proposta, i en el caràcter abrupte del terreny amb un pendent en l'àrea superior al 25%, està inclosa la zona de la modificació en l'entorn visual del castell i de l'església, i resultant observable des de la resta del casc i des de la vall de la Baronia.
  
Es delimita una unitat d'execució, i s'exclouen d'aquesta els terrenys en què hi ha un habitatge unifamiliar.
  
Es preveu la construcció d'habitatges unifamiliars adossats, i és l'aprofitament tipus de 0,59 m2t/m2s.
  
La relació entre l'ordenació proposada i la vigent es concreta en el següent quadre:
  
 Vigent Modificació
  
Ocupació 92,94% 27,52%
  
Sup. edificable 8.422,74 m2t 2.494,36 m2t
  
Zona verda 1.584,84 m2
  
Vials 319,69 m2 873,38 m2
  
Espais lliures privats 825,66 m2
  
Coeficient edificabilitat 1.858 m2t/m2s 0,550 m2t/m2s
  
Quart
  
Amb data 7 d'abril de 2003 se sol·licita informe a la Direcció General de Patrimoni de la Conselleria de Cultura.
  
Cinqué
  
Torres Torres compta amb normes subsidiàries de planejament aprovades definitivament per la Comissió Territorial d'Urbanisme amb data 29 de setembre de 1987.
  
Sisé
  
En data 16 d'abril de 2003 la Comissió Territorial d'Urbanisme acorda deixar sobre la taula l'expedient fins que s'emeta informe per part per part de la Direcció General de Patrimoni de la Conselleria de Cultura.
  
Seté
  
En data 18 de novembre del 2003 s'emet informe favorable per part del director general de Política Lingüística i Patrimoni Cultural Valencià amb les següents consideracions:
  
- L'ordenació proposada suposa una millora respecte de la prevista en les normes subsidiàries vigents, millorant l'àmbit visual i ambiental, tant immediat com llunyà del castell afavorint la percepció de l'edifici.
  
- S'haurà de definir la situació del vial en projecte que queda fora de l'àmbit d'actuació.
  
- L'ajuntament haurà de realitzar, per a donar compliment a la Llei de Patrimoni Cultural Valencià, el pla especial de protecció de l'entorn del monument, que aborde en la seua globalitat l'àmbit d'aquest.
  
Vuité
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la Llei Reguladora de l'Activitat Urbanística.
  
Així mateix l'informe favorable de l'administració sectorial amb competències en l'aspecte més ressenyable d'aquest expedient ?la protecció del patrimoni historicoartístic- dóna els arguments per a l'aprovació d'aquest.
  
Quart
  
La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 30 d'abril de 2004, acorda:
  
Aprovar definitivament la modificació relativa al sòl urbà en el carrer d'Enrique Miralles i en projecte de les normes subsidiàries del municipi de Torres Torres.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la seua publicació.
  
Tot això sense perjudici que es puguen exercir qualsevol altre recurs o acció que estime oportú.
  
València, 30 d'abril de 2004.- El secretari de la Comissió Territorial d'Urbanisme: Álvaro Aleixandre Ortí.